બધી પીડાનું મૂળ ઇચ્છા છે. હરીન્દ્ર દવેએ કહ્યું છે તેમ કોઈનો પ્રેમ ક્યારેય ઓછો હોતો નથી, આપણી અપેક્ષાઓ જ વધારે હોય છે. હિન્દી ફિલ્મના ગીતમાં ગવાયું છે તેમ आज फिर दिलने एक तमन्ना की, आज फिर दिल को हमने समजाया. અશ્રુપાતમાં આગળ સૂત્રપાત, વાક્પાત, રક્તપાત અને હિમપાત આવે છે. હિમાલયના ઘરે શૈલજા આવી. હિમાલય પીગળ્યો અને વિખેરાયો. હિમાલયમાંથી શૈલજા પ્રગટ થયાં. માતાઓ હિમપાત કરે છે. ક્યારેક તેજસ્વિની રૂપ ધરીને વીજપાત પણ કરે છે. દુનિયાને ચકાચૌંધ કરી દે છે. ચક્ષુપાત એટલે કૃપાદૃષ્ટિ. મા જગદંબાનું એક આંસુ અશોકવાટિકામાં પડ્યું ત્યાં જ જે રાક્ષસીઓ સગર્ભા હતી એના ગર્ભપાત થવા લાગ્યા. માતાની કથાઓ સાથે અનેક પાત જોડાયેલા છે.